Su geldoan egosten hiru urte eman ostean, liburu bat ari da isilpean eta eskuz esku mugitzen Euskal Herrian: Mundua eraldatuz gozatzeko errezeta liburua. Askotariko ekintza zuzen zaporetsuak egiteko beharrezko osagai guztiak aurkituko ditu irakurleak bertan: errezeta bakoitza pausoz pauso kozinatzeko argibideak, plater desobediente gogoangarriak prestatu dituzten ekintzaileekin elkarrizketak, edota sukaldaritza eraginkorra eta eraldatzailea egiteko oinarri teorikoak, besteak beste. Hori dena testu, argazki, bideo, marrazki eta abarrez osatutako cocktail koloretsu batean aurkeztuta. Beren benetako izena gordetzea nahiago duten Xabierrek eta Mikelek azaldu dizkigute liburuaren mamia eta zergatia.\nNola sortu zen liburuaren ideia eta zenbat eskuk hartu duzue parte?\nXabier: Liburuaren bibliografian liburu bat agertzen da lehena: Street Art. recetario de técnicas y materiales del arte urbano (Street Art. Arte urbanoaren tekniken eta materialen errezetategia). Hura ikusi nuenean, esan nion neure buruari: hauxe behar dugu baina desobedientziari buruz. Eredu hori hartuta proposamen zirriborro bat egin genuen lagun batzuek, zenbait jenderi aurkeztu, eta hor hasi ginen.\nMikel: Jende gehienak esan zigun: “Egiten baduzue, oso ondo” [barreak]. Baina talde majoa osatu genuen, eta jende piloak hartu dugu parte: edukien sorkuntzan 20 gutxienez, marrazkiak, irudiak, banaketan orain dozenaka lagun dabiltza... Oso korala izan da.\nXabier: Uste dugu desobedientzia garrantzitsu ez ezik ezinbesteko erreminta dela benetan gauzak aldatu nahi baditugu. Borroka moldeen inguruko eztabaidak askotan eman gabe daude herri mugimenduetan, eta ekarpen bat egin nahi genuen.\nMikel: Desobedientziaren esparruan zer gauza eta nola egin diren ere jaso nahi genuen. Nola eskegi kanpai-dorre batetik? Nola gelditu tren bat? Nola egin komunikazio seguruak sarean? Pentsatzen dugu jende asko dagoela gauzak egiteko prest ezagutza partekatuz gero, eta beraz, horretara dator liburua.\nLiburu berezia da estetikoki zein barne antolaketa aldetik.\nXabier: Arreta berezia jarri diogu edukiaz gain irudiari, diseinuari... erakargarri izatea nahi genuen. Kolorean egitea apustu garrantzitsua izan zen, prezioa asko igotzen duelako. Ez da liburu bat hasieratik amaiera irakurtzea eskatzen duena, kontsultarako liburua da. [Liburuaren orriak pasatuz] Agian batek jakin nahi du nola hondatu makineria astuna, besteak Poliziaren gas negar-eragilearen aurrean zer egin, hirugarren batek hormetan irudi handiak nola itsatsi: zuzenean dagokion kapitulura joatea du.\nZer jende motak bultzatu duzue proiektua? Arituak, adituak esparru politiko bateko edo bestekoak...\nMikel: Herri mugimenduan ari garen jendea gara, desobedientziaren ildoan eta egungo egoeran ekarpena egin nahi duena. Euskal Herri osoko aktibistak.\nXabier: Ideologikoki aniztasun handia dago liburuaren atzean, mugimendu oso ezberdinetan parte hartu duen jendea, eta nork bere esparrutik egin du ekarpena.\nLiburuan zenbait gauza ikasteko errezetek ilustrazioak dituzte. Adibidez, likido kirasduna egiteko errezetaren ilustrazio bat da hau.\nAbenduan hasi zineten liburua banatzen, horretan ere modua ez da konbentzionala izaten ari.\nXabier: Banaketa eskuz esku egiten ari da. Liburua anonimoa da, batetik izaeragatik horrela behar zuela uste dugulako, baina baita segurtasunagatik ere.\nMikel: Horrek lanketa gehiago eskatzen du eta banaketa prozesua luzatzea dakar, baina ikusi dugu ere banaketak jendea inplikatzen duela eta pozik gaude. Euskal Herri osora iristen ari da, ahoz aho eta eskuz esku.\nZenbat ale atera dituzue eta nola doa salmenta?\nXabier: 750 ale atera ditugu eta agortzear daude. Arrakasta ikusita, bigarren edizio bat aterako dugu.\nArgitaratzea bera izan da liburuaren lehen ekintza desobedientea, ezta? Lagun batek esan zidan ISBNa ordenadorean sartzean sorpresa galanta hartu zuela...\nMikel: [Barreak] Lizentzia poetiko bat hartu dugu bai, eta liburuan zehar badago bestelako keinurik ezkutatuta, ulertu behar dituenak ulertuko ditu.\nDesobedientzia da Errezeta liburuaren zorua, baina desobedientzia ulertzeko modu ugari dago. Zein da zuek proposatzen duzuena?\nXabier: Liburuan bertan diogu: “Ortodoxiak alde batera utzita, liburu honek bere erara definituko du desobedientziaren kontzeptua, eztabaida itxitzat jotzeko asmorik gabe”. Guk ezberdintzen ditugu, batetik, lege eta arauei desobedientzia, eta bestetik, inposatutako ohiturei desobedientzia. Bigarren horretan ez dugu sakondu badagoelako jada Lurralde Askearen 100 konpromisoen liburua, gaia luze eta zabal jorratzen duena. Lege eta arauen desobedientziaren alorrean lau ekintza mota ezberdintzen ditugu: desobedientzia zibila; erresistentzia, kolaborazio eza, eta ekintza zuzena. Praktikan lauen arteko mugak lanbrotu egiten dira askotan. Liburua ekintza zuzenera dago bideratuta gehien, baina garrantzitsua iruditzen zitzaigun kokapen teoriko orokor bat ematea. Praktikara bideratutako teoria.\nIzenburuak dio ematen dituzuen errezetak “mundua eraldatzeko” direla, baina baita mundua eraldatuz “gozatzeko” ere. Zergatik gozatu nahi hori?\nXabier: Desobedientziak ondorioak dakartza: errepresioa, espetxea, isun ekonomikoak, kolpeak. Kontziente izan behar dugu, eta onartu, baina iruditzen zaigu fokua horretan zentratzen dela maizegi.\nMikel: Militantzia gozamen iturri denean askoz erakargarriagoa da. Sakrifiziotik ere badu batzuetan, baina guk aldarrikatu nahi dugu mundua eraldatzea plazer hutsa dela. Horrek indarra du. Ekimen bat egiten duzunean sentitzen dena oso indartsua da, eta ondo atera denean etxera eramaten duzun poza, hori handia da.\n"Konfrontaziorik gabe ez dira posizio politikoak aldatzen eta 'statu quo'-ak irabazten du"\nOso gauza ezberdinak egiteko errezetak biltzen ditu liburuak, hormak margotzeko plantillak egitetik hondeamakinak saboteatu edo trenaren katenariak izorratzera. Zein izan da zuen irizpidea zer sartu zer kanpoan utzi erabakitzeko?\nXabier: Gaur egungo testuinguru politikoan gure iritziz desobedientziari ahalik eta ekarpen positiboena egingo dioten errezetak sartzen saiatu gara. Borroka molde gogorragoak faltan bota dituela esan digunik bada; baita jaso ditugunetako batzuk oso gogorrak direla eta hotzikara pixka bat eragin dietela esan digunik ere: denetik. Idatzi dugu: “Biolentzia iraultzailearen balioa ukatu gabe, alternatiba ez-bortitzak proposatzen dituen borroka moldea da desobedientzia”. Gu hor kokatu gara.\nMikel: Hori guztia esanda, kontziente ginen praktikan muga nonbaiten jarri behar genuela, eta erabaki genuen hori pertsonen aurkako bortizkeria izatea.\nAtal teorikoak ere askotarikoak eta mamitsuak dira. Besteak beste ekintza zuzenak antolatzeko modu herrikoi bat proposatzen duzue: kidetasun taldeak.\nXabier: Kidetasun taldeekin azaldu nahi dugu desobedientzia ekimenak edonork egin ditzakeela, ez dela “aktibista profesionalen” kontua. Ekintza asko aurrera eramatea ahalbidetzen duen antolaketa eredua iruditzen zaigu kidetasun taldeena, bai dagoeneko eragile sozialetan dabilen jendearentzat, baita oraindik antolatu gabe baina gogotsu daudenentzat ere.\nMikel: Izen horrekin oso formala den zerbait irudika balezake ere inork, zer dira kidetasun taldeak? Norberarentzat konfiantzazkoak diren jendearekin osatutako taldetxoak. Horretarako, halako ekintzak egitea gustatuko litzaizkiekeen konplizeak bilatzen hastea besterik ez dago, nolabait esateko.\nAldi berean, sentitu dut diozuela: “Ez dezagun edonola egin”.\nXabier: Bai, horretara datoz atal teorikoak. Saiatu gara desobedientziarekiko transbertsalak diren hainbat alor jorratzen, aukeratzen dugun ekintza hori egitean kontutan hartzeko. Adibidez, Komunikazio plan bat nola egin? kapituluak berdin balio die, bidoiekin lotu behar dutenei, altuera batetik zintzilikatzeko asmoa dutenei edo herri harresi bat antolatu nahi dutenei. Kasu bakoitzean ikusiko du norberak zer den beretzat baliagarria eta zer ez. Berdin Praktika feministak desobedientzia ekimenetan edo beste zenbaitekin. Arreta deitzen du artxiboan argazkiak bilatzen eta bilatzen pasa dugun honetan, desobedientzia ekimenen %90ean gutxienez, protagonismoa gizonezkoek daramatela. Hori ere aldatzeko ekarpena izatea nahi dugu liburu hau.\nLiburuak dozenaka ekimenen argazki eta bideoetako lotura dakartza, hau besteak beste: Donostiako erraustegiaren aurka egindako Gipuzkoa Zutik kanpaldiko une bat. (Dani Blanco)\nSei elkarrizketa egin dituzue: Bilboko Plazeraren prozesioa, Situazionismoa Donostian, Itoizko solidarioak, Arrantzale bizardunak, Demoak eta presoen aldeko Giraldillak. Zergatik horiek?\nMikel: Euskal Herri osokoak eta garai ezberdinetako ekimenak aukeratu ditugu. Beste dimentsio bat ematen du lehen eskuko lekukotasuna jasotzeak. Adibidez, azken orduko zein erabaki hartu behar izan zituzten jakiteko edo halako egoera batean zer gauza gertatzen diren ulertzeko. Horrez gain, oso pozik gaude, liburu honetan kontatzen direlako orain arte esan gabe zeuden zenbait gauza. Adibidez, Iruñean ikurrina zintzilikatu zuten bizardunentzat gogorrena gaua teilatuan bertan pasatzea izan zela.\nNola ikusten duzue Euskal Herriaren testuinguru politikoa desobedientziaren betaurrekoetatik?\nMikel: Euskal Herrian konfrontazio politiko handia bizi izan dugu, bai armatua, baita ez-armatua ere. Hala ere, gure artean partekatzen genuen itzalaldi bat bizitzen ari garela, borroka armatua amaitzeak konfrontazioa geratzea esan nahi izan balu bezala. Gu ez gaude horrekin ados, justu kontrakoa egin behar dugula pentsatzen dugu. Borroka armatuaren amaiera une ezin hobea zela batean eta bestean desobedientzia ekimenak abiatzeko, soka tenkatzeko, erakusteko biolentoak beraiek direla eta borroka armatuarena aitzakia hutsa zela, esparruz esparru posizioak irabazten jarraitzeko. Baina ez zen egin eta badakigu herrietan planteatzen ziren asko gerarazten aritu zirela batzuek. Iruditzen zaigu konfrontaziorik gabe ez direla posizio politikoak aldatzen eta status quo-ak irabazten duela. Momentua da praktika politikoan konfrontazioa elikatuko duten desobedientzia ekintzak gehitzeko.\nXabier: Borroka moldeei zegokionean gure inguruan haustura eman zela ikusten dugu. Gauzak egiteko irrika du militantziara batu den jende askok, baina maiz ez zekiten zer egin zezaketen eta nola. Horrez gain, herri mugimendu batzuetan eman gabeko eztabaida da borroka moldeena eta liburu honen helburuetako bat da eztabaida hori aktibatzea, eragile sozialak gai honi buruz hitz egitera eta gogoetatzera animatzea, eta eztabaidan ekarpentxoa egitea.\n"Desobedientzia ezinbesteko erreminta da benetan gauzak aldatu nahi baditugu"\nLiburuan diozue, “geroz eta gehiago dira desobedientzia aipatzen duten idatziak”. Borroka armatua amaitzean eta ondorengo urteetan askok aldarrikatzen zuten, egia da. Baina gaur egun ez al dago nahiko baztertua?\nMikel: Borroka armatua amaitu zenean hutsune bat egon zen. Gero izan zen praktika desobediente esanguratsurik. Nolabait ikusgarriena izan zena aipatzearren, herri harresien dinamika Euskal Herri osoan zabaldu zen hainbat urtez. Zenbait sektoretatik desobedientziak borrokarako grina eta ilusioa pizten zituela aldarrikatu zen hitzez eta ekintzez. Gaur egun, berriro ere, arrazoi duzu: geldialdian gaude. Horregatik egin dugu liburua.\nZentzu horretan liburu hau Euskal Herrian egun nagusi den korrontearen aurka egitera al dator?\nXabier: Korrontearen aurka ala alde? Liburua saltzeko laguntza eske hasi garenean topatu dugun erantzuna izugarria da. Bizpahiru hilabetetan atera genituen 750 aleak saldu dira. Ez genbiltzan oso oker idazten hasi ginenean, harrera ikusita. Badago jendartean sakoneko gogo bat ekintza desobedienteak egiteko eta borrokarako grina pizteko. Denborak erakutsiko du ea benetan jendea praktikara eramaten hasten den hemen azaldutako gauzak.\nHitz egin duzue desobedientziaren lubakitik, baina botereak ere jokatzen du partida honetan. Adibidez, errepresio ekonomikoa asko handitu da. Boterearen zer analisi egiten duzue?\nXabier: Gu garai berrietara egokitzen garen bezala, egokitzen da boterea ere. Ikuspegi ekonomikotik egurra ematea beraientzat oso errentagarria da eta ez die suposatzen herri matxinadarik oraingoz. Hausnarketa interesgarria egiten dute horri buruz presoen aldeko Giraldillen elkarrizketan. Aipatzen dute beren taldeko kide izateko baldintza zela diru aldetik kaudimengabea edo insolbente izatea.\nLiburuan sei elkarrizketa sakon argitaratu dituzte, besteren artean, Nafarroan ikurrina debekatzen zuen eskuin unionistari zaplastekoa eman zioten Iruñeko Bizardunekin.\nDemoek eta Itoizekin solidarioek aipatu izan dute ekonomikoki itota amaitu zutela, orduan errepresioa ekonomikoa horren garatua ez egonik ere arren. Ordutik enbargoak erraztu eta isunak handitu, edo preskripzio epeak luzatu dituzte.\nMikel: Bai, Mozal Legea onartu zuen PPk, gero PSOE eta Podemosek ez dute derogatu, eta bitartean, adibidez, EAJk milaka aldiz erabili du. Min handia egiteko tresna garatu dute eta erabat estrategikoa da desaktibatzea, jende asko uzten baitu borrokatik kanpo.\nDesobedientzia klasikoak “delitua” publikoki egin eta ondorioak onartzea du oinarri. Agian orain publikotasun hori irudien grabazioak eta zabaltzeak eman dezake, geldiarazlea gerta daitekeen errepresioa saihestea bilatuz?\nXabier: Liburuan ekintzen aniztasuna islatzen saiatu gara. Gure ustez zilegi da ekimen bat egin eta bertan geratu eta aldarrikatzea, edo zerbait egin eta aurrerago gauza gehiago egin ahal izateko gauza horiek ezkutuan egitea. Kapitulu oso bat eskaintzen diogu aurpegia estaltzeko modu ezberdinei, eta horiekin transmititzen denari. Bakoitzak aukeratu behar du bere errealitatera hobekien egokitzen den ekimen mota.\nDuela 3 urte hasi zineten lanean eta distopia honen erdian kaleratu da liburua. Nola irakurtzen duzue bizi dugun ataka?\nMikel: Urteak daramatzagu mundua eskuinerantz ari dela sumatzen eta orain azeleratzen ari da turbokapitalismo hau, euskal labela duten agintari neoliberalen laguntza prestuarekin. Hala ere, sentitzen dugu garaiz iritsi dela liburua, munduan halako aldaketa traumatikoak gertatzean, beharretik eta haserretik matxinadak sortzen direlako. Pobrezia, prekarietatea, haserrea, nazka handitzen doaz agintariekiko eta oso ongi dator orain liburu hau, eskuinari ezin baitiogu utzi haserrea kapitalizatzen.\nMikel: Liburuan 100 ekintza baino gehiagoren bideoak daude QR kodeetan, bibliografia interesgarria... Bizi dugun panoramarekin borroka asko ditugu aurretik eta gustatuko litzaiguke liburuak gauzak ikasteko eta egiteko gogoak piztea. Hurrengo greba orokorra iristeko irrikitan nago.\nXabier: Eta nola ezin dugun modu publikoan liburua sustatu, eskuratu dutenei dei egiten diegu eskuz esku pasa, kapituluen fotokopiak atera eta nahi dutena egiteko. Ez da liburutegian luzitzeko liburua, ekintzarako tresna da, beraz, animatu erabiltzera.\nKanal hauetan artxibatua: Politika | Herri mugimenduak | Desobedientzia zibila


Bateragune auziaren kontrako elkarretaratzeak egingo dituzte Busturialdean - Busturialdeko Hitza : Busturialdeko Hitza\nBateragune auziaren kontrako elkarretaratzeak egingo dituzte Busturialdean\nAlderdi politikoek, sindikatuek eta eragile sozialek elkarretaratzeak deitu dituzte zapaturako, 12:00etan, herri guztietan.\nBateragune auziko bost auzipetuak berriro epaituko dituztela jakinarazi zuen astelehenean Espainiako Auzitegi Gorenak, eta horiei elkartasuna adieraziko diete herriz herri.\nAlderdi politikoek, sindikatuek eta eragile sozialek elkarretaratzeak deitu dituzte zapaturako, 12:00etan, herri guztietan. Bermeon Lamerako harrizko bankuan elkartuko dira, eta Gernika-Lumon, berriz, Merkurion.\n“Demokrazia” lelopean kalera irtetea erabaki dute Espainiako Auzitegi Gorenari erantzun irmo bat emateko. Izan ere, Bateragune auzia delakoagatik zigortutakoak berriro epaitzeko hartutako erabakiak kezka handia eragin du, eta “oinarrizko eskubide demokratikoen aurkako erasoa dela” adierazi dute.\nOraingoz, ELA, LAB, Steilas, ESK eta CCOO-Euskadi sindikatuek, EH Bildu, Podemos Euskadi, Ezker Anitza IU eta Izquierda Unida Nafarroako alderdi politikoek eta beste eragile batzuek (Gure Esku Dago, Emakumeon Mundu Martxa, bilgune Feminista, Sare eta Etxerat) sinatu dute deialdia.\nZergatiak. Gaur, zergatik epaituko dituzten argudiatzeko ebazpena kaleratu du Goreneko bigarren aretoak. Autoaren arabera, “derrigorrezkoa” da epaiketa berriz egitea. Izan ere, autoak dioenez, Giza Eskubideen Europako Auzitegiak Auzitegi Nazionalean egindako epaiketa “inpartziala” izan zela ondorioztatu zuen, eta lehen sententzia “indargabetuta” gelditu zela,. Horren ondorioz, epaiketa berri bat egin behar dela adierazi du.


Lortu Biorecin krema, sevillarraren prezioan\nErosi krema Biorecin Sevillan\nZimurren aurkako krema profesionala - Biorecin. Ezin duzu sevillarra erosi. Baina hori produktu bat% -50eko beherapenarekin eskatuta egin daiteke.\nErosi krema sevillarra (Espainia webgune ofizialean 39€ webgune ofizialean. Erosi nahi baduzu, joan webgune ofizialera. Promoziorako Biorecin lortzeko, utzi eskaera webgunean eskaera orriaren bidez, erabili eskaera orria eremuetan eta sartu zure harremanetarako informazioa. Gerenterik hurbilenean zurekin harremanetan jarriko da eskaera egiteko eta bidalitako galdera eta nahi guztiei erantzuteko. Paketea postetxean har dezakezu edo zure etxean entregatuko da. mezulari baten bidez. Ordainketa jaso ondoren.\nNola erosi Sevillan Biorecin\nBiorecin zimurren aurkako krema profesionala da, aurpegia azkar eraldatuko duena, zimurrak eta adineko orbanak kentzeko. Azala estutzeko eta leuntzeko gai ere bada. Baina ezinezkoa da Sevillako (Espainia) droga hain eraginkorra lortzea. Promozioaren iraupena mugatua da. Bizkortu% 50eko beherapena lortzeko.\nBiorecin eska dezakezu webgune ofizialean Espainian 39€ prezioan. Gaur egun soilik balio du DESKONTUA -50% zure hirian sevillan, eskaeraren ordainketa posta bidez. Erosteko, bete eskaera orria sinple bat webgunean. Ez galdu eskaintza bikain hau. Eskaera egiteko, bete inprimakia, gure langileak telefonoz zurekin harremanetan jartzeko eta gure zuzendaria zurekin harremanetan jartzeko eskaera berresteko. Langileek zure galdera guztiei erantzungo diete eta produktuaren entrega garaiz antolatuko dute. Postaria postaz zehaztutako helbidera bidaltzeko kostua desberdina izan daiteke hiri desberdinetan (Espainia). Paketea jaso eta ordaindu egingo duzu (Sevilla).\nBiorecin Granadan Biorecin Malagan\nEskatzeko Biorecin Sevillan % 50 bakoitza


Home | Agua Mineral Natural | Ur Mineral Naturala eta Arrauna\nArrauna, Pelota eta Herri Kirolak dira euskal izadiaren nortasuna mundu zabalean ezagutzera eman duten kirol jarduerak eta bere horretan darraite Basque Country izendapenaren eskutik ezberdintzapen estrategia garatuaz.\nHizkuntzaz gainera, badugu Gipuzkoan Europa osoan aitzindari denik. Altzolako Bainuetxea izan zen Europako bainuetxe guztien artean medikua izan zuen lehendabizikoa. Kondairaren arabera, euskaldunok gure baitan daramagu Altzolako Ura.\nIturburuan ematen den uraren azaleratzeak eta urak berezkoak dituen onura osasungarriak hain ziren (eta dira) bereziak iturburua antzeman zeneko garaian gaixotasunak sendatu, garbitasunaren inguruko zalantzak uxatu eta herrialdean Uraren inguruko Kultura sustatu zutela.\nEgoera honek eragin zuen Altzolako tren geltokiaren eraikitzea, estatuko farmazia guztietara Altzolako Ura helarazi asmoz.\nGure arbasoek uraren inguruan zuten ezagupena galtzear dago. Soilik Amona eta Aitonak dira Altzolako Uraren onuren jakitun. Ba al zenekien Altzolako Urak Ur Mineral Naturalen artean konposiziorik orekatuena duela? Naturak eskaintzen digun bedeinkapenak balioan jartzearen ohitura galtzear badago, hainbat zergaitiren artetik bat behintzat nabarmendu beharrean gara.\nEuskal Herriko txorrotako ura nonnahi ona dela pentsatzera garamatzana, Kontu hartu edaten duzunaz, … akatsa bikoitza izan daiteke eta. Altzolako iturburuan munduko urik onenaren onurak euskaldun orori zabaltzeko konpromezua gurea egin dugu, nahiz eta ibilbidean gure buruari barre egin beharra ere topatu dugun, (audioa gaztelaniaz)….\nGure buruari barre egitea Altzolako Ura edatea bezain ariketa osasuntsua da. Hala ere, guztietan adierazle sendoena kirolariak dira. Altzolako iturburua antzeman zeneko garaietatik gaurdaino Kirolariak dira Altzolako Uraren etengabeko estima erakutsi dutenak. Jakin dakigu Arraunarekin lotutako familiartetan osasunari lotutako ezagupenak badutela oinordetza. Herri batek osasuna eta uraren inguruan hausnarketa burutu dezan beharrezkoa da baliabide hidrikoen berri izatea, Naturak berezkoak dituen osagaiak maitatzen ikastea eta gure ubideetako biodibertsitatearen alde egitea.\nArraunlariak errespetu haundia zor diote gure kostaldea mugatzen duten urei, itsasoari lotu emakumezko eta gizonezkoak berezkoa dute ur gozoarenganako estima, ohitura zaharrak eta itsas nortasuna zaintzen duten garai bateko bale ehiztarien ilobak, izaki. Hondarribian bizi izan dugu Arraunaren Festa, herriko banderagatik lehian, zalegoari, kirolarieri, herriari guztiari eskainiz Uraren Kulturari itsasteko gonbitea.\nAltzolako Urak bertako kirola babesteko saiakeran Hondarribiako futbol eta arraun elkarteen aldeko botila ekoizten du, bere salmentarekin kirol elkarteak diruz lagundu eta herri osoan “osasun minerala” zabalduz.


Aitortza berdina nahi duten biktimen lekukotasuna Biarritzen | Pais Vasco | KAZETA\nAitortza berdina nahi duten biktimen lekukotasuna Biarritzen\nBake Bideak ostiral arratsez Biarritzen antolaturiko topaketak ETAren eta estatu indarkeriaren biktimak bildu zituen. Bakoitza bere ikuspuntutik mintzatu zen, instituzioen eta oro har jendartearen aldetik kontuan hartuak izateko beharra mahai gaineratu zutelarik.\nGoizeder TABERNA|10/06/2019 13:52|0 comentarios Actualizada:\nAxun Lasak eta Iñaki Garcia Arrizabalagak haien lekukotasunak eman zituzten Biarritzen. © Guillaume FAUVEAU\nKomando Autonomoen ekintza armatu baten ondorioz aita galdu zuen Iñaki García Arrizabalagak uste du biktimak ez direla bereizita jarri behar, ulertuz guziak alde berean direla. Estatu indarkeriaren biktima den Axun Lasarekin batera mintzatu zen elkarbizitzaren inguruan ekainaren 7an Biarritzen Bake Bideak antolaturiko topaketan.\nAxun Lasa GALek torturatu eta eraildako Joxean Lasaren arreba instituzioen aldetik aitortza garrantzitsuago baten zain da oraino. Bestalde, Espainiako telefonia konpainiaren Gipuzkoako delegatua zen Juan Manuel García Corderoren semeak egia eta justizia aldarrikatu zituen. “Ezin da bakerik izan egiarik eta justiziarik gabe. Egia jakiteko eskubidea defendatzen dut. Nork egin zuen? Nork permititu? Nire aitaren erailketa inpunitatean gelditu da”, erran zuen.\nGorrotorik ez du, baina beldur bat aitortu zuen, testuinguru politiko berrian justiziaren kontagailua zeroan jartzearen arriskua ikusten baitu. Publikoaren galdera bati erantzunez, honela argitu zuen: “kasu batean egiaren eta justiziaren aplikazioaren arteko gatazka bat sortuko balitz, egiaren aldeko hautua egin beharko dugu”. Trantsiziozko justiziaren atea erdi idekirik utzi zuen horrela, egiarako eskubidearen izenean zigor sinbolikoak onartzeko prest dela erantsiz.\nBiarritzen bildutako publikoak memento ezberdinetan txaloka moztu zituen mintzalarien lekukotasunak. Bellevue gelan gatazkaren konponbidean diharduten aktore ainitz bilduak ziren: Euskal Elkargoko eta Biltzarreko lehendakariak, Biarritzeko auzapeza, Florence Lasserre salbu Frantziako Asanbladako Ipar Euskal Herriko diputatu guziak, eta Akitania Berriko Eskualdeko nahiz Pirinio Atlantikoetako departamenduko kontseilariak. Gasteizko Legebiltzarreko parlamentariak ere han ziren, tartean Pili Zabala (Ahal Dugu) GALek eraildako Joxi Zabalaren arreba. Alderdi politikoetako ordezkari andana bat ikus zitekeen, ezker abertzaleko ordezkaritza zabal batekin. Biktimekin batera, Brandon Hamber nazioarteko gatazkak eta trantsiziozko justiziaren ikerketa zentroko zuzendariak ere hitza hatu zuen.\nSufrimendua gorroto ez bilakatu\nIkertzaileak segidan eta iraunkorki landu beharreko fronte ezberdineko estrategia baten gauzapena aholkatu zuen. “Ipar Irlandan usu entzun dut mementoa ez dela trantsiziozko justiziarako egokia, jendea oraino haserre baita. Baina horrela pentsatzen badugu, nire buruari galdetzen diot egun on bat...”, zalantzan gelditu da Brandon Hamber. Guztiz errepara ezin daitekeen zerbait erreparatzen entseatzen ari garela aitortu zuen, baina erran zuenez, “hala egiten entseatzen ari gara” eta horri eman zion garrantzia.\nAxun Lasa biktimaren lekuan jarri behar izan da behin baino gehiagotan. Bera ere torturatu zuen Espainiako eta anaia galdu zuen GALek bahitu, torturatu eta erail ondotik. Gorpua 12 urte berantago izan zen aurkitua eta dolua agertzeko egin ziren ekitaldi ezberdinetan poliziaren indarkeria izan zen nagusi, tartean Ertzaintzak Tolosako hilerrian egin zituen kargak. Gaur, instituzioen aldetik bestelako aitortza espero du, izan ere, “mina emendatu egiten da”.\n“Ez gara sentitzen dugunaren jabeak, gure sentimenduekin egin nahi dugunarena baizik”, erran zion norbaitek. Sentitzen zuen gorrotoarekin Iñaki Garcíak bere bizia galbidean jartzen ari zela ohartu zen eta berak dion bezala, “konfort eremu” horretatik ateratzea erabaki zuen, jendartearen baketzea helburu duten ekimenetan parte hartzeko eta indarkeriari “zilegitasuna” kentzeko.\nBrandon Hamberrek jarraitu dituen ipar-irlandar eta hegoafrikar jendarteetan kontakizunaren borrokaren auziari aterabide bat ematea beharrezkoa izan zen. Perspektiba anitz eta ezberdinak biltzen dituen ikuspegia erantzun bat izaten ahal dela uste du. Iñaki Garcíak ideia horrekin bat egin zuen, baina bere arabera, indarkeria erabili izan zutenek autokritika bat egin eta ez zukeela gertatu behar erran beharko lukete.\nZail egiten zaio euskal preso politikoak aske gelditzean auzo-herrietan berotasunez errezibituak direla ikustea. Iraganeko indarkeriaren bermea ikusten du horietan. Axun Lasak, bere aldetik ongi etorrietan parte hartzen duela aitortu zuen, urte luzez ikusi gabe eta justiziak kasu gehienetan injustuki tratatu dituen lagunei eta maite duen jendeari harrera egiteko. Haiengatik bere anaiarengatik egitea gustatuko litzaiokeena egiten du. Baina preso ohiak publikoki babesteak oraino gai gatazkatsua izaten jarraitzen du Hego Euskal Herrian.\nETAren ekintza baten biktima batek ere hitza hartu zuen. Lehergailu baten eztandak hanka bat moztu eta begi baten ikusmena galtzera eraman zuen Alberto Muñagorri. “Gatazkaren urte hauetan guzietan isolaturik sentitu nintzen”, aitortu zuen. “Nik ere hori sentitu nuen, baina ez jendartetik, instituzioen aldetik baizik”, erran zuen Axun Lasak. Muñagorri Oreretakoa da eta biktimei begirako bilkuretan parte hartzen du. Bere arabera, “gauzak argiagoa erran behar ditugu, etorkizuna argitasunarekin begiratzeko”. Bellevuen elkarturikoen artean bederen lasaitasunez lortu zuten lekukotasunak eta iritziak elkartrukatzea.


2018ko abuztuaren 20a, astelehena | Ordua Euskal Herrian 06:52:59\nHegazti gripe birus bortitzak hazkuntza industrialetan garatzen direla dio Jean-Michel Berhok. Ez da ordea bere hazkuntza hautua; ahateak kanpoan ditu, eremu zabalean bizi dira. (Arg.: Roger Aincy)\nHegaztien gripea hor dago.\nGure marranta bezain ohikoa da. Une eta gune berean hegazti gripe forma bat baino gehiago daude. Baina azken urteetan agertzen diren gripe oso bortitz horiek hazkuntza kontzentratuei lotuak dira. Forma bortitz horiek ezin dute naturan edota dentsitate txikiko hazkuntzetan hazi, hegaztia berehala hilen delako eta ez delako hedatzeko aukerarik. Haatik, abereak elkarren gainean diren hazkuntzetan bai, genetikoki biziki hurbil eta kasik klonak diren hegaztiekin bai. Duela milioika urte existitzen dira hegaztiak eta gripeak, hazkuntza txikiak ere duela milaka urte. Nolaz dira orain agertzen epidemia horiek? Aldaketa da nekazaritza industriala geroz eta inportanteagoa dela, garraio gehiagorekin, kontzentrazioaren eraginez.\nGarraioaren bidez hedatu da.\nHamar milaka hegazti diren guneetan birusaren kontzentrazio erraldoia kausitzen dugu. Naturan libratua dena, eraikinetan izan arren, aire kantitate alimalea hartua eta kanporatua delako, arnasa hartu behar dutelako eta ongarrian den amoniakoa atera behar zaielako. Gainera, hiltegietara edota gizentze guneetara garraiatuak dira, eta haien luma likistuak naturan hedatzen dira.\nHegaztiak hiltzea da emandako erantzuna.\nIzurrite bortitz bat denean, normalean funtzionatzen duen egin-molde bat da. Gaur egun arazoa da hiltze sistema askoz zabalagoa finkatu arren garraioa ez dutela gelditu. Eritasuna hedatu da, eri ziren hegaztiak garraiatu dituztelako.\nEta ahateen hiltzea inposatua zaizu.\nPrebentziozko hiltze gune batean naiz. Milioika hegazti hil dituzte, arazoaren benetako kausari buru egin gabe. Funditze alimale horren aurka borrokatu gara.\nEtxe ekoizleentzat da zailena.\nJomugan gaituzte. Alta, ez dugu ezer garraiatzen, hegaztiak baserrian bertan haziak, galkatuak eta hilak dira. Horregatik ditugu prebentziozko hiltzeak errefusatu.\nSostengu jendetsua jaso duzue.\nELBren baitan sortu genuen iaz hegazti gripeari buruzko gogoeta talde bat. Jada genioen garraioa zela epidemiaren arrazoi nagusia. Industrialak erotuak ziren, arras ongi zekitelako baina isilean atxikitzen zutelako. Garraioa geldituz arlo industrial guztia da erortzen. Hipokritak dira zeren udaberria etorri zaigu eta horrek du kontaminazioa txikitu.\nArriskua da datorren neguan berdina gertatzea.\nGuk hori diogu. Komedia zabal hori bukatu eta oinarrian den arazoari begira jarri behar gara, hots, hazkuntza industrialari eta garraioari.\nAlerten datu basea estatuak kudeatzea nahi duzue.\nInterprofesionalaren esku da, industrialez osatua, eta neurri guztiak dira ekoizle txikiak suntsitzeko. Guk osagarri sistema segurua dugu, ez ditugu neurri ultra-higienista horiek behar. Neurri horiek segitu dituzten hazkuntza erraldoiak dira birusaz lehenik hunkiak izan. Argi da ez dela soluzioa. Ekonomikoki oso pisua da eta prozedura astuna. Anitz ekoizle txikik dute etsiturik lanbidea utziko. Ezin onartuzkoa da, jakinez gainera jendarteak ekoizpen eredu hori duela geroz eta gehiago eskatzen.\nLanuzteari buruzko zifrak dauzkagu?\nEz, ministerioak gorderik atxikitzen ditu. Ez dugu datuen berririk, nahigabean eskapatzen zaizkielarik jakiten ditugu. Iaz hazkuntza industrialen bi herenak kontaminatuak zirela horrela jakin genuen.\nFDSEA sindikatua jakinean da?\nZein izan da haren joera azken mobilizazioan?\nSekulako presioa jarri dio prefetari, hiltzeak behartzeko. Alta, prefetak gu entzunez du deskubritu egoera eta aterabide edo erdibide bat atzeman nahian zen. Laborantza ministeritzan, DGAL Elikaduraren Zuzendaritza Orokorraren mailan teknokratak daude eta haiek dute desagerrarazteko politika erabakitzen.\nNolakoak dira kalte-ordainak?\nHor ere industrialek presioa egin zuten ordainak haien ekoizleei banatzeko. Hainbeste non eta aurten batzuek zioten berriz hegazti gripea hartuko luketela, diru-sartzea dutelako lanik egin gabe. Haatik etxe ekoizleok ez gara hainbeste lagunduak.\nLobbyak dituztela parean. Indar harreman bat da, industrialek daukatena eta guk ez. Horregatik dira ekoizle txikiak deskuraiaturik. Gainera, biosegurtasun neurriekin inbertsioak emendatzen dira.\nAzkenean borroka irabazi duzue.\nHilketa oztopatzeko prest izango zen jendea genuen ondoan. Harrituak izan gara, batez ere bigarren aldian. Bezpera gauean jakin genuen 6:30ean etorriko zirela eta mobilizatzeko tartea txikia izanda ere, lehen aldian baino gehiago ginen. Landetako ekoizleek erran ziguten “lasterregi utzi ditugu hegaztiak hiltzera, banaka hartu gintuzten, beldurra sarraraziz eta ez ginen kolektiboki antolatuak. Datorrenean erresistentzia adieraziko diegu”. Irabazi izana eredu izan da.\nEskolan ikasitakoari bizkar\n“Eskolan ikasitakoa egin nuen hasieran, arras espezializaturik. Laborantza industrialaren printzipio bat da espezializazioa. Ongi zihoan baina laster okertu zen. 1989an etxe ekoizleen elkartea sortu genuen eta nirea beste begirada batez so egiten hasi nintzen. Berea inposatzeko naturari gerra egiten dion sistemarik ez nuen nahi. Badu hogei urte pasa ez dudala gehiago erremediorik, txertorik ala desinfektatzailerik erabiltzen. Eta ahateak osasuntsu ditut”.\nKanal hauetan artxibatua: Hegazti gripea | Nafarroa Beherea\nHegazti gripea kanaletik interesatuko zaizu...\nBi orduz galdekatu dute Panpi Sainte-Marie ELBko idazkari nagusia Mauleko jendarmerian, Barkoxeko Uhartia etxaldean hazten dituzten ahateak administrazioaren aginduz hiltzea eragozteko mobilizazioagatik. Sainte-Mariek uko egin dio galdeketa luzean egindako 50 galderetako bakoitzari erantzutea, baina bere kabuz egindako deklarazioan adierazi die hegaztien eritasuna baino arriskutsuagoak direla administrazioaren neurriak.\nELBko idazkari nagusia jendarmeen aurrean deklaratzera deitu dute iaz ahateen hiltzearen kontra egindako mobilizazioarengatik.\nELB sindikatuak deiturik, ostiraleko bazkalondoan Mauleko jendarmeriaren aurreanhiru ziento herritarrek laguntza handia eman diote hegaztien gripea dela eta bere ahate sanoak hiltzeko aginduari aurre egin zion baserritarrari, Barkoxeko Uhartia etxaldeko Cathy Xabalgoitiri.\nBidaxunen ahateak hazten dituzten eta agintariek agindu bezala horiek hiltzeari uko egin dioten Lataillade familiakoak sei orduzeduki zituzten jendarmeek atzo galdeketan Bastidako (Nafarroa Beherea) jendarmerian. ELBko nekazariak eduki zituzten atarian, baserritarren babesean etorriak.


‘PRETÉRITO IMPERFECTO’ ERAKUSKETA | elinberri\n2022. apirilak 9 BilbaoArte\nBilbaoArte Fundazioak, Bilboko Udalaren ekoizpen zentroa, Helí Garcíaren «Pretérito imperfecto» erakusketaren ateak irekiko ditu, 2021ean egoiliar izan zena. Granadako artistak haurra zeneko oroitzapenetan girotutako proposamen bat erakutsiko du apirilean. Proposamen honek diziplina eta ideia ezberdinak uztartzen ditu, bata bestearekin harremanetan jartzen diren piezen instalazio batean, zura, zeramika, pintura eta bideoa bezalako materialak eta euskarriak erabiliz.\nBatez ere margolari gisa hezia, Helí García irudietatik abiatzen da beti lan egiteko, giza denbora eta naturaren kontzeptuei arreta berezia eskainiz. Erakusketa honen jatorria, zehazki, txikitan jolasteko erabiltzen zuen txabola baten argazkian dago oinarrituta. Txabola hori eskala errealean eta material industrialekin erreproduzitu zuen BilbaoArteko egonaldia egin bitartean.\nInstalazio honekin Garcíak bere haurtzarora jotzen du, baina, aldi berean, bere garaiko filmengatik estereotipatutako haurtzaroaz hitz egiten du ere bai. Bere haurtzaroko txabola ez zen 80ko eta 90eko hamarkadetako film estatubatuarren zuhaitzeko etxola bezalakoa, idealetik urrun zegoen txabola bat baizik. «Pretérito imperfecto»-n bi errealitate horiek, gogoratutakoa eta irrikatutakoa, elkarrekin bizi dira.\nIzenburuak bi errealitate paralelo horiek elkartzen ditu eta izena ematen dion aditz-denborak duen erabilerari egiten dio erreferentzia, kasu honetan, iraganeko ekintza batekin batera egin zen beste ekintza bati. «Pretérito imperfecto»-k oroimenak duen gabezia, iragankorra dena eta aldaketa azpimarratzen ditu.\nAretoari dagokionez, egurrezko txabola nabarmentzen da, erdiko pieza gisa. Lurrean, eroritako eta hondatutako fruta gogorarazten duten zeramikazko piezak daude. Izaera eskultorikoa duten piezak inguratuz, formatu txikiko margolan sorta batek, «Cuenta conmigo» (Stand by me, 1986) edo «Mi chica» (My girl, 1991) bezalako filmen eszenei egiten die erreferentzia.\nInteresa duten pertsonek erakusketaren katalogo bat eskuratzeko aukera izango dute, Jaime Cuenca filosofo eta arte kritikariaren «El árbol ausente» testua duena barne, piezen xehetasunezko argazkiez gain.\nHelí Garcíak (Granada, 1983) Granadan hasi zuen bere heziketa artistikoa, Poznango (Polonia) Sztuk Pieknych Akademian amaitu zuelarik Lizentziatura. Ordudanik buru-belarri dihardu sorkuntzan. Bere lana Europako hainbat herrialdetan egon da ikusgai, baita Japonian, Taiwanen edo Estatu Batuetan ere, eta estatuko eta hainbat nazioarteko erakunde eta arte-zentroen bildumetan aurki dezakegu. Sari ugari jaso ditu Andaluzian eta Madrilen, eta egonaldiak egin ditu Taiwanen, Italian, Argentinan, Estatu Batuetan, Japonian, Frantzian eta Portugalen.\nHasieratik, bere lana pinturaz haratago joan da, materialarekin zuzeneko eta berehalako harremanari uko egin gabe. Xehetasun ironikoz beteriko diskurtsoan, boterea, harrokeria, denboraren joana edo bakuntasun bezalako kontzeptuei buruzko aipamenak aurki ditzakegu.\nErakusketa aretoa astelehenetik ostiralera egongo da ikusgai 17:30etik 20:30era, apirilaren 29ra arte. Jaiegunak eta asteburuak, itxita.